COMPOSITAE. SENECIONIDEAE. HELIANTHEAE. HELIOPSIDEAE. LIPOTRICHE. 471 
incrassatus, subnodosus, pilis adpressis pubescens, caeterum glaber sed asper, paribus duobus 
ramorum instructus. Rami axillares, oppositi, cauli simillimi, sed gradatim tenuiores et pilis ad- 
pressis in parte inferiore conspersi, in superiore dense hirti, asperi, inaequales, (ramus dexter 
| Scilicet paris inferioris, sinister superioris duplo brevior et tenuior est, quam alter ei oppositus) *). 
Folia opposita, petiolata, in axillis petiolorum plerumque innovantia, triplinervia vel quintupli- 
nervia, (nervis lateralibus tenuissimis, approximatis, angulo fere recto divergentibus subparalle- 
lis,) venosa, herbacea vel adulta subcoriacea, supra strigosa et rugosa, asperrima, subtus 
pilis adpressis, secus nervos densius confertis hirsuta, aspera, nervis venisque elevatis plus 
minusve reticulata, margine inaequaliter serrata, rigide ciliata, scabra; inferiora superioribus 
minora; summa iterum decrescentia, indivisa, reliqua triloba, (lobo terminali maximo, longe 
acuminato, lobis lateralibus basilaribus, triangularibus, acutis, recte patentibus, sive reniformi- 
cordatis sive basi rotundatis vel imo cuneatis, semper in petiolum breviter decurrentibus); 
petiolis dense strigosis, basi linea transversali, angustissima connatis, inferioribus 6 — 10-linea- 
ribus, superioribus brevioribus, summis 2— 3 lineas longis; lamina foliorum inferiorum 14— 
23 poll. circiter longa, basi S lineas — sesquipollicem lata, superiorum in nostro specimine 
maxima, plerumque quidem conscissa, sed quatenus ex partibus residuis dijudicari liceat, lon- 
situdinem 3 — 4 pollicum attingente, latitudine basilari 14 — 2- pollicari, summorum semi — 
sesquipollicem longa, medio 3 — 6 lineas circiter lata. Capitula solitaria, gemina vel terna, 
alaria, axillaria vel terminalia, semper longe pedunculata, radiata; floribus foemineis marginalibus 
uniserialibus, ligulatis, hermaphroditis centralibus, numerosis, tubulosis; disco (ligulis remotis) 
diametrum ^4-linearem vix superante. Pedunculi strigis cinereis, adpressis dense obsiti, sca- 
briusculi, circiter 2—3-pollicares, medio plerumque folio parvo aucti, ex cujus axilla capitulum 
novellum, breviter pedunculatam oritur, caeterum omnino nudi. Znvolucri squamae peduncu- 
lorum instar dorso adpresse et dense strigoso-villosae, cinereae, pagina interiore a basi medio 
tenus glabrae, virescentes, supra medium saturatius coloratae, strigulosae, margine ciliatae, 
ovato-lanceolatae, acutae, subaequales, 11— 2 lineas circiter longae, $ lin. — lineam medio latae. 
Paleae receptaculi complicatae, carinatae, obovatae, versus basin cunealo-angustatae, truncatae, 
apice breviter acuminatae, scariosae, glabrae, nitidae, stramineae, nervis longitudinalibus, cre- 
berrimis perductae, summo apice carinaque virides, longe et rigide ciliatae, infra medium 
margine laevissimae, 2 lineas longae, semilineam latae, aeque ac omnia capituli organa paullo 
minores, quam quae in capitulo authentico herb. cel. Rob. Brown observavi. Ligulae flavae vel 
ochroleucae, flores hermaphroditi saturatius colorati, crocei in sicco videntur. Achaenia matura 
*) Characterem hunc peculiarem quoque observavi in Gymnopside vulcanica nostra, in Vulcano of Chiriqui, 
a cl. Seemann lecta, (cf. Seemann Botany of the Herald, p. 157. no. 590.). Sed illius speciei aeque ac hujus uni- 
cum tantummodo specimen suppetebat, quare adhuc in dubio haereo, utrum sit character essentialis an accidentalis 
utriusque speciei. In solo specimine var. 2) capensis, a cl. Drege lecto, quod vidi, ramo unico semipedali ramus 
novellus vix pollicaris, in evolutione interruptus, oppositus est; in specimine var. y) natalensis contra, a cl. Gueinzius 
lecto, paria tria, quae adsunt, ramos oppositos inter se omnino fere aequales exhibent. 
